# data[].attributes.body
Šestaši su proučavali zdrave načine prehrane, zapisivali recepte za tradicionalna jela te stvarali male rječnike lokalnih izraza za namirnice i kuhinjski pribor.

# data[].attributes.body
Miris i okus svježe pripremljenog tijesta, brašno pod rukama i osjećaj zadovoljstva kada samostalno pripremiš ukusan obrok – takvo su iskustvo imali priliku naši učenici doživjeti u radionici koja je održana u utorak, 28. travnja u našoj školi.

Voditeljica radionice i vlasnica obrta PAŠTAda, gđa Admira Eibek u jednosatnoj radionici uputila nas je u male tajne miješenja i dobivanja jednostavnog, jeftinog i ukusnog obroka.

https://www.facebook.com/FFrankovicRi/posts/pfbid02BHCnPxEkBHdniGxowZtLj34EtoMivM1L1m34n9kztrcys11Hm7sibfQQudk6kuxEl

# data[].attributes.attachment_link.description
Radionica pašte u našoj školi 

 

Miris i okus svježe pripremljenog tijesta, brašno pod rukama i osjećaj zadovoljstva kada samostalno pripremiš ukusan obrok – takvo su iskustvo imali priliku naši...

# data[].attributes.body
Here are a few recipes in English by 8a

# data[].attributes.body
Ovogodišnja tema školskog projekt jest Mediteranska kuhinja i tradicionalna jela Kvarnera. Tijekom godine učenici će sudjelovati u raznim radionicama i predavanjima vezanim za Mediteransku kuhinju i tradicionalna jela.

# data[].attributes.body
Osmi sastanak UNESCO-ovog Međuvladinog odbora za nematerijalnu kulturnu baštinu održava se u glavnom gradu Azerbajdžana, Bakuu, u periodu od 2. do 7. prosinca 2013. godine. 4. prosinca 2013. godine, na sjednici je potvrđeno da je multinacionalna kandidatura Španjolske, Cipra, Grčke, Italije, Maroka, Portugala i Hrvatske pod nazivom: Mediteranska prehrana (Mediterranean diet), upisana na Reprezentativnu listu svjetske nematerijalne kulturne baštine.

Mediteranska prehrana na hrvatskom Jadranu, njegovoj obali, otocima i dijelu zaleđa uvjetovana je ekološkim, klimatskim, povijesnim i kulturnim čimbenicima Mediterana. Ta vrsta prehrane, kao i u ostalim zemljama na području Mediterana, očituje se u Hrvatskoj u društvenoj, duhovnoj i

materijalnoj sferi svakodnevnog života, te u običajima životnog i godišnjeg ciklusa. Mediteranska prehrana temelj je identiteta ljudi koji žive na tom prostoru, te je tekovina raznih kultura i utjecaja, koje se kontinuirano prenose s koljena na koljeno. Ujedno je i jedinstvena zbog oblikovanja kulturnog identiteta svojstvenog za hrvatski Jadran, njegove obale, otoke i dio zaleđa, što se ponajviše očituje u običajima i obredima te govoru. Mediteranski model prehrane osnova je cjelokupnoga kulinarskog sustava obale, otoka i dijela zaleđa. Međusobna veza prirodnih resursa i ljudskih potreba te posljedično i ljudske vještine, odražava se na prehrani stanovnika. Život u suglasju s prirodnim blagodatima osnova je takvog života i prehrane. Prehrana se

razlikuje među pojedinim mjestima i društvenim slojevima, a može se podijeliti na ribarsku (osim u dijelu zaleđa) i težačku ili na njihovu kombinaciju, što je vrlo čest slučaj na otocima. Temelj te prehrane svodi se na uporabu određenih namirnica, pripremu jela od tih namirnica, te njihovu pripremu i konzumaciju u određenim uvjetima (svakodnevici ili blagdanima).

# data[].attributes.headline
8.a. - Međunarodni dan kave 1.listopada 2025.

# data[].attributes.subject
8.a. - Međunarodni dan kave 1.listopada 2025.

# data[].attributes.body
Učenici 8.a. posvetili su se istraživanju kave, koja nije samo napitak već simbol zajedništva, kreativnosti pa čak i revolucije. Pogledajte njihove radove.

# data[].attributes.headline
Što se kuha na Drenovi? (1.b i PRO Mlađi)

# data[].attributes.subject
Što se kuha na Drenovi? (1.b i PRO Mlađi)

# data[].attributes.body
🍂 Što se kuha na Drenovi? 🍯

U petak, 10. listopada učenici 1. b, 1. c i mlađeg PRO, sa svojim učiteljicama i članicama Udruge „Bez granica“ – sekcija Dren, pod vodstvom gospođe Vesne Lukanović, kuhali su marmeladu od drena (čakavski: drenjula).

Uz zanimljive priče o drenu, slikanje, kuhanje i, naravno, kušanje marmelade, vrijeme je proletjelo u veselom i toplom jesenskom ozračju. 🍁✨

1760270648788_original-bf96a27e-e580-400b-af36-22c1828e3562.mp4

FB: https://fb.watch/D1AiLHfTfS/

# data[].attributes.headline
DAN KRUHA I ZAHVALNOSTI ZA PLODOVE ZEMLJE 2025.

# data[].attributes.subject
DAN KRUHA I ZAHVALNOSTI ZA PLODOVE ZEMLJE 2025.

# data[].attributes.body
Evo kako su učenici naše škole obilježili Dan kruha i zahvalnosti za plodove zemlje:

# data[].attributes.body
Povezati se s hranom, možemo i preko Čitateljskog kluba „Čokoladne knjige“...

Povodom Mjeseca hrvatske knjige (od 15. listopada do 15. studenog) u našoj je knjižnici, u petak, 17. listopada Čitateljski klub „Čokoladne knjige“ obilježio početak te važne manifestacije susretom u kojemu su učenice predstavljale svoje najdraže knjige.

https://os-ffrankovic-ri.skole.hr/citateljski-klub-cokoladne-knjige-obiljezio-je-pocetak-mjeseca-hrvatske-knjige/

# data[].attributes.body
Karnevalskom ozračju u našoj školi u petak, 6. veljače pridružili su se i učenici osmih razreda sa svojim razrednicama.

Učiteljice Roberta Superina Sudan, Lidija Prpić, Marina Frlan – Jugo i Anita Stupac Butorac predstavile su osmašima pusne običaje, zvončarsku tradiciju i objasnile pojedine razlike u njegovanju pusnih običaja u općinama i gradovima riječkog prstena.

Učenici su imali priliku kušati domaće fritule, kroštule, presnac i krafne.

Bio je ovo sladak sat razrednika koji je

Živio pust!

https://os-ffrankovic-ri.skole.hr/predstavljanje-pusnih-obicaja-i-hrane/

# data[].attributes.attachment_link.title
PREDSTAVLJANJE PUSNIH OBIČAJA I HRANE | Osnovna škola Fran Franković

# data[].attributes.body
Najbolji EKO-projekt

# data[].attributes.attachment_link.title
U gostima kod riječke OŠ Fran Franković: “Voćni krug” pokazao kako hrana dobiva novu vrijednost - Novi list

# data[].attributes.attachment_link.description
Titulu najboljeg ekoprojekta ove je godine ponio »Voćni krug – od viška do vrijednosti«, koji se provodi u Osnovnoj školi »Fran Franković«

# data[].attributes.body
Učenici 1.a i 3. a razreda upustili su se u avanturu pripreme bazginog sirupa. Nakon prikupljanja cvjetova, namočili su ih te nakon 24 sata procijedili nekoliko puta.  Potom su dodali šećer, limunsku kiselinu i bio limun te sve strpljivo miješali. Na kraju su sve ulili u staklene boce i uživali u plodovima svoga rada.

# data[].attributes.body
Učenici 8. c timski su osmišljavali jelovnike utemeljene na tradicionalnim namirnicama. Evo njihovih zdravih, jednostavnih i jeftinih prijedloga:

Meni I.

Predjelo: brusketi

Glavno jelo: fuži u umaku od gljiva

Desert: karamelizirana jabuka

Meni II:

Juha: bistra pileća juha s povrćem (mrkva, peršin, celer, luk)

Glavno jelo: punjene paprike i pire od krumpira + sezonska salata

Desert: šnenokle

Meni III:

Juha od vrganja

Glavno jelo: oslić i blitva

Desert: palačinke s domaćim džemom od šumskog voća

Dobar tek!

# data[].attributes.headline
1.c : Miris i okus tradicije u našoj školi 

# data[].attributes.subject
1.c : Miris i okus tradicije u našoj školi 

# data[].attributes.body
Hodnicima naše škole usrijedu, 10. lipnja proširio se miris tradicije: učenici 1. c razreda pripremali su planetu kompiricu. Upoznali su se s tradicijskim nazivima: palentar (kuhača za kuhanje palente), muka (kukuruzno brašno, palenta), pinjata (posuda za kuhanje palente), taruj / tajur (podloga, tanjur na koji se palenta servira), drocanje palente (postupak kuhanja palente). Učenicu su aktivno sudjelovali u svim fazama pripreme i degustacije.

Degustirali su je, kako i priliči razigranim prvašićima, u obliku loptica punjenih grobničkim sirom, a nisu zaboravili ni na starinski "čips" - glodu, odnosno ostatak skorene palente na pinjati. Na kraju su dobili pohvalu svoje učiteljice koja je puno puta jela palentu, no nikad tako ukusnu. Sigurno je tajna u znatiželji, radosti i veselju koje se taj dan širilo u 1. c razredu.

https://www.facebook.com/photo?fbid=1498595622559673&set=pcb.1498612375891331

# data[].attributes.headline
1.b i Mlađi pro - TJEDAN ŠKOLSKOG DORUČKA

# data[].attributes.subject
1.b i Mlađi pro - TJEDAN ŠKOLSKOG DORUČKA

# data[].attributes.body
U sklopu nacionalnog programa „Živjeti zdravo“ učenici posebnog razrednog odjela, učenici 1. b razreda i produženog boravka sa svojim učiteljicama sudjelovali su u Tjednu školskog doručka.

Ovogodišnji Tjedan školskog doručka edukativnim i zabavnim aktivnostima pod sloganom „Doručkom oko svijeta“ podsjeća na važnost očuvanja zdravlja i stvaranja pravilnih prehrambenih navika od rane dobi. Doručak je za djecu najvažniji obrok u danu, a škole su mjesta na kojima se svaki dan poslužuju tisuće doručaka.

Aktivnostima kao što su  izrada plakata, priprema zdravih doručaka, ispunjavanjem anketa, crtanjem najdražeg doručka te zanimljivim izazovima i zabavnim aktivnostima poput Što to jedemo svaki dan?, cijeli tjedan protekao je u zabavi i poduci.

Veliko finale naše ukusne pustolovine bila je podjela diploma našim kuharicama koje nam svakodnevno pripremaju raznolik i zdrav doručak.

https://os-ffrankovic-ri.skole.hr/tjedan-skolskog-dorucka-2025/

# data[].attributes.body
DAN JABUKA U 2.C RAZREDU

Učenici 2. c razreda s veseljem su obilježili Dan jabuka 20. listopada 2025. godine kroz niz zanimljivih i ukusnih aktivnosti.

Dan su započeli razgovorom o jabukama – otkrili su koliko su zdrave, zašto kažu da „jedna jabuka na dan tjera liječnika van” te koje sve vitamine sadrže. Prisjetili su se različitih vrsta jabuka i njihove važnosti u svakodnevnoj prehrani. Učionicom su se potom orile dječje pjesme, recitacije i poslovice o jabukama, a dobra atmosfera pratila ih je tijekom cijeloga dana.

Posebno oduševljenje izazvalo je kušanje domaćih jabuka koje su učenici donijeli iz svojih vrtova. Uspoređivali su okuse – od slatkih do kiselkastih – i rado dijelili svoje dojmove. Po dogovoru s učiteljicom, donijeli su i razne slastice od jabuka te su neki učenici ponosno predstavili svoje recepte. Naravno, najslađi dio bio je – kušanje kolača! Njihove su slastice nestale u trenu.

Vrijedne ručice nisu na tome stale – učenici su zajedno pripremali i kuhali svježi kompot od jabuka. Čistili su, sjeckali i s puno truda sudjelovali u svakom koraku. Učionicom se širio predivan miris jabuka, a osmijesi na licima otkrivali su koliko su ponosni na svoj rad.

Ovaj dan bio je ispunjen učenjem, smijehom i zajedništvom. Kroz igru i praktičan rad učenici su usvojili nova znanja i još više zavoljeli zdravu prehranu.